ВЪПРОСИ И ОТГОВОРИ ПО ПРОЦЕДУРА

BG161PO003-2.3.01 „ИНВЕСТИЦИИ В „ЗЕЛЕНА ИНДУСТРИЯ”
ОТГОВОРИ НА ВЪПРОСИ № 25 – 27,  
ПОЛУЧЕНИ В ПЕРИОДА 02.12.2011 – 05.12.2011 г.
И ПУБЛИКУВАНИ НА 16.12.2011 г.
ВЪПРОС № 25)
Здравейте, 

По настоящата схема "Инвестиции в зелена енергия" имам следните въпроси:

1. Допустим кандидат ли е верига магазини в цялата страна за продажба на индустриални стоки, която отговаря на всички останали критерии по схемата за допустимост на кандидатите?

2. Може ли да се приеме за допустим разход по Компонент 1, подточка "а)" подмяната на осветителните тела /цялостната осветителна система/ с енергоефективни такива във всеки един от търговските обекти?

3. За всеки отделен търговски обект на веригата магазини ли трябва да се представи резюме на доклада от обследването? 

4. Ако себестойността на единица осветително тяло е под прага на ДМА, то може ли да се зачете като ДМА цялата енергоефективна осветителна система в един търговски обект?

Благодаря Ви за отговорите
Dessi Mateeva
02.12.2011 г.

ОТГОВОР № 25)

Насоките за кандидатстване по настоящата процедура не поставят ограничение относно възможността предприятие от сектора на търговията да кандидатства с проектно предложение по настоящата процедура, при спазване на останалите критерии, условия и изисквания по процедурата. 
Допустими по Компонент 1 от настоящата процедура са само проекти/дейности, които имат за свой основен предмет осъществяването на инвестиции, насочени към:  
· Стартиране от съществуващо предприятие на нова дейност в друг отрасъл, допустим по настоящата процедура, в допълнение към досегашната дейност;

· Разширяване на дейността на съществуващо предприятие;

· Диверсификация на продукцията на съществуващо предприятие чрез въвеждане на нови продукти/услуги;

· Фундаментална промяна на цялостния производствен процес в съществуващо предприятие.
Предвид гореизложеното и като се има предвид, че по Компонент 1 на процедурата се финансира единствено оборудване, което представлява дълготраен материален актив (ДМА), осветителните тела са недопустими за финансиране по процедурата.
ВЪПРОС № 26)
Уважаеми господа,
Фирмата ни ще кандидатства с предложение и подготвяме документи, но възниква следната абсурдна ситуация: Променихме кода на икономическата дейност на фирмата, в съответствие с изискванията на проекта, като в Агенцията по вписванията направихме

нова регистрация с промяна на обстоятелство. Вече имаме ново актуално състояние с новия код, но от НСИ не искат да ни издадат Удостоврение с новия код, защото подадените при тях документи за нашата фирма са приоритетно за друг код. А ние ще кандидатстваме за корена промяна  на дейността.

Въпросът ми е: Може ли да приложим актуално състояние  на фирмата с новия код, а не удостоверение от НСИ?

Ако това е невъзможно, то означава, че нашата фирма не може да кандидатства по процедурата, заради НСИ! Става едно самозацикляне на обстоятелства, което е абсурдно! Очаквам вашия бърз отговор.

Правда Лазова
02.12.2011 г.

ОТГОВОР № 26)

В т. 3.1.1. „Списък на документите за кандидатстване” от Насоките за кандидатстване са посочени основните и придружителните документи, които кандидатите следва да представят при подаване на проектно предложение по процедурата. 
Следва да имате предвид, че доказването на кода на основна икономическа дейност на предприятието кандидат се извършва единствено с Удостоверение от Националния статистически институт (НСИ).
ВЪПРОС № 27)
Здравейте, 

Във връзка с откритата процедура "Инвестиции в "зелена индустрия" се интересуваме дали следните дейности са допустими за получаване на безвъзмездна финансова помощ: 

1. Подмяна на осветителните тела в търговските обекти на дружеството-кандидат с такива, които са с по-ниска степен на енергоемкост? 

2. Закупуване на капаци за хладилни витрини в търговските обекти на дружеството-кандидат, с което също се намалява енергоемкостта? 

Предварително благодаря! 

Приятен и успешен ден, 

Кр. Генчева
05.12.2011 г.

ОТГОВОР № 27)
Видовете проекти/допустим идейности и специфичните допустими разходи по настоящата процедура са посочени в т. 2.2.3. и т. 2.3.2.2. от Насоките за кандидатстване. 
Допустими по Компонент 1 от процедурата са само проекти/дейности, които имат за свой основен предмет осъществяването на инвестиции, насочени към:  
· Стартиране от съществуващо предприятие на нова дейност в друг отрасъл, допустим по настоящата процедура, в допълнение към досегашната дейност;

· Разширяване на дейността на съществуващо предприятие;

· Диверсификация на продукцията на съществуващо предприятие чрез въвеждане на нови продукти/услуги;

· Фундаментална промяна на цялостния производствен процес в съществуващо предприятие.
Предвид гореизложеното и като се има предвид, че по Компонент 1 на процедурата се финансира единствено оборудване, което представлява дълготраен материален актив (ДМА), осветителните тела/капаци за хладилни витрини са недопустими за финансиране по процедурата.

Допълнително следва да имате предвид, че по процедурата са недопустими за финансиране разходи за закупуване на резервни части.
